Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 168/16)

Tämä tiedonanto julkaistaan komission delegoidun asetuksen (EU) 2019/33 17 artiklan 5 kohdan mukaisesti (1).

YHTENÄISEN ASIAKIRJAN VAKIOMUUTOSTA KOSKEVA TIEDONANTO

” Costers del Segre”

PDO-ES-A1523-AM03

Tiedonannon päivämäärä: 26.1.2022

HYVÄKSYTYN MUUTOKSEN KUVAUS JA PERUSTELUT

1. Merkintöjen ”barrica” (tynnyri) ja ”roble” (tammi) käyttöä koskevien edellytysten muutos

KUVAUS:

On päätetty poistaa merkinnästä ”barrica” (tynnyri) sana ”roble” (tammi) ja nostaa astioiden vetoisuus 330 litrasta 600 litraan.

Merkinnässä ”roble” (tammi) on päätetty nostaa tammiastioiden enimmäisvetoisuus 330 litrasta 600 litraan.

Muutos koskee tuote-eritelmän 2.5 kohtaa. Muutos ei vaikuta yhtenäiseen asiakirjaan.

Muutos on vakiomuutos, koska se ei liity mihinkään delegoidun asetuksen (EU) 2019/33 14 artiklan 1 kohdassa määriteltyyn tapaukseen.

PERUSTELU:

Tuote-eritelmässä asetetut näiden merkintätermien käyttöä koskevat edellytykset olivat tiukempia kuin ne, joista jo säädetään kansallisella tasolla tiettyjen viinialan tuotteiden merkintöjä, esittelyä ja tunnistamista koskevan yhteisön oikeuden täytäntöönpanemisesta 7. lokakuuta 2011 annetun kuninkaan asetuksen 1363/2011 (Real Decreto 1363/2011, por el que se desarrolla la reglamentación comunitaria en materia de etiquetado, presentación e identificación de determinados productos vitivinícolas) LIITTEESSÄ III (17 §). Muutos on tämän kansallisen säännöksen mukainen.

2. Viinin ja väkevän viinin valmistukseen käytettävien rypäleiden luonnollisen alkoholin vähimmäispitoisuuden poistaminen

KUVAUS:

On päätetty poistaa viinien ja väkevien viinien osalta luonnollisen alkoholin vähimmäispitoisuus.

Muutos koskee tuote-eritelmän 3.2 kohtaa. Yhtenäistä asiakirjaa ei muuteta.

Muutos on vakiomuutos, koska se ei liity mihinkään delegoidun asetuksen (EU) 2019/33 14 artiklan 1 kohdassa määriteltyyn tapaukseen.

PERUSTELU:

Tällä vastataan viininvalmistamoiden esittämiin tarpeisiin, jotka johtuvat ilmastonmuutoksen aiheuttamista äärimmäisistä sääilmiöistä ja sääolojen suuresta vaihtelevuudesta eri vuosina sekä niiden vaikutuksista. Lopullisena tavoitteena on tuottaa mahdollisimman korkealaatuisia viinejä, joissa alkoholi ja hapokkuus ovat miellyttävässä tasapainossa keskenään.

3. Rajatun alueen laajentaminen

KUVAUS:

Lisätään kaksi uutta kuntaa, ja samalla kolme muuta kuntaa, jotka ovat kuuluneet rajattuun alueeseen tähän asti vain osittain, liitetään siihen kokonaan.

Muutos koskee tuote-eritelmän 4 kohtaa ja yhtenäisen asiakirjan 6 kohtaa.

Muutos on vakiomuutos, koska se ei liity mihinkään delegoidun asetuksen (EU) 2019/33 14 artiklan 1 kohdassa määriteltyyn tapaukseen.

PERUSTELU:

Tuotantoaluetta laajennetaan useiden asianomaisten osapuolten esittämän pyynnönjohdosta. SAN-nimityksestä vastaava hallintoelin laati raportit kyseisten lohkojen agronomisista sekä maaperä-, ilmasto- ja ympäristöoloista. Tarkoituksena oli tarkastaa, vastaavatko uudet alueet, joiden lisäämistä tuote-eritelmään pyydettiin, SAN-alueen profiilia, ja jos näin oli, vahvistaa näiden alueiden tarkka sijainti asianomaisella osa-alueella.

Kaikista lisättävistä maa-alueista tarkastettiin seuraavat seikat:

— istutusominaisuudet

— kunnan sijainti ja läheisyys suhteessa SAN-nimityksen ”Costers del Segre” rajattuun alueeseen kuuluviin lohkoihin ja kuntiin

— kyseisten lohkojen ilmasto- ja maaperäolot.

Päätelmänä oli, että uusissa kunnissa on samat ilmasto- ja maaperäolot kuin SAN-nimityksen ”Costers del Segre” rajatulla alueella. Nämä voidaan siis liittää osaksi kyseistä aluetta tämän vaikuttamatta SAN-nimityksen viinien laatuun ja ominaisuuksiin.

4. Kolmen lajikkeen lisääminen

KUVAUS:

Lisätään lajikkeet Garnacha Peluda, Gonfaus ja Sumoll tinto.

Muutos koskee tuote-eritelmän 6 kohtaa ja yhtenäisen asiakirjan 7 kohtaa.

Muutos on vakiomuutos, koska se ei liity mihinkään delegoidun asetuksen (EU) 2019/33 14 artiklan 1 kohdassa määriteltyyn tapaukseen.

PERUSTELU:

Näiden lajikkeiden lisäämistä koskeva päätös perustuu siihen, että useat tämän SAN-nimityksen viinien viinivalmistamot ovat pyytäneet sitä tai ilmoittaneet kiinnostuksensa. Ne katsovat lajikkeiden olevan sopivia, koska tutkimuksissa saadut tulokset ovat olleet kaikkien niiden osalta erinomaisia maaperä- ja ilmasto-olot huomioon ottaen.

Sumoll tinto: Kataloniasta peräisin oleva punainen lajike, joka kestää hyvin kuivuutta. Lajikkeella on keskipitkä kasvukausi ja keskisuuret soikeat rypäleet. Sumoll tinto -lajike antaa punaviinille hyvän hapokkuuden ja tanniinirakenteen sekä intensiteetiltään keskivahvan punaisten hedelmien raikkaan aromin. Sumoll tinto -lajikkeista valmistetuissa viineissä säilyvät alueelle luonteenomaiset ominaisuudet ja maut laadun muuttumatta.

Garnacha peluda: Kataloniasta peräisin oleva vahva ja varsin tuottoisa viiniköynnös, jonka punaiset tertut ovat tiiviitä, rypäleet pallomaisia keskikokoisia ja harmaanvärisiä ja lehdet paksuja ja nukkapintaisia. Garnacha peluda -lajikkeesta saadaan laatuviiniä. Se tuottaa erittäin hyviä viinejä, joissa on lajikkeelle ominaisia aromeja ja piirteitä. Tämän lajikkeen käyttö parantaisi SAN-nimityksen ”Costers del Segre” punaviinien ominaispiirteitä, säilyttäen samalla alueelle luonteenomaiset ominaisuudet ja maut.

Gonfaus: Osonan piirikunnasta (Kataloniasta) peräisin oleva lajike, jolla on keinonsa selvitä kuivuudesta. Tästä lajikkeesta valmistetuissa viineissä yhdistyvät voimakkaat hedelmäiset aromit ja hyvä hapokkuus. Tutkimusten mukaan lajikkeella on hyvä laatuviinin tuottamispotentiaali alueelle luonteenomaisista piirteistä ja mauista tinkimättä.

5. Merkintää koskevien vaatimusten sanamuodon muutokset

KUVAUS:

Poistetaan viinimerkintöjen pakolliset tiedot. Lisäksi määrätään, että merkintöjä ”Denominación de Origen Protegida” (suojattu alkuperänimitys) ja ”Denominación de Origen” (alkuperänimitys) voidaan käyttää erotuksetta toisiaan korvaavasti.

Muutos koskee tuote-eritelmän 8.4 kohtaa. Muutos ei vaikuta yhtenäiseen asiakirjaan.

Muutos on vakiomuutos, koska se ei liity mihinkään delegoidun asetuksen (EU) 2019/33 14 artiklan 1 kohdassa määriteltyyn tapaukseen.

PERUSTELU:

Perusteena on pyrkimys yksinkertaistaa tuote-eritelmän sisältöä ja välttyä siltä, että katalonialaisiin viineihin sovellettavien Euroopan unionin säännösten tai kansallisen lainsäädännön toisintaminen johtaisi virheellisiin tulkintoihin tai sisällön vanhentumiseen lainsäädännön muuttuessa.

Toisaalta viinien yleistä merkintää tai joidenkin SAN- tai SMM-merkinnän piiriin otettujen viinien merkintää koskevien yleisten säännösten lisääminen SAN-nimityksen ”Costers del Segre” tuote-eritelmään osoittautuu epäasianmukaiseksi ja tarpeettomaksi sisällöksi, kun otetaan huomioon että tuote-eritelmien tarkoituksena on määritellä alkuperänimitykseen ja tuotteen määrittelemiseen liittyvät tuotantoedellytykset. Edellä mainittujen yksinkertaistamisen ja sääntelyn laadun parantamisen periaatteiden vuoksi ne on siis syytä poistaa.

Lopuksi voidaan todeta, että verrattaessa eri ranskalaisia, espanjalaisia ja italialaisia alkuperänimityksiä havaitaan yhteisenä piirteenä se, ettei viinien merkinnöissä mainita pakollisia tietoja vaan korkeintaan kyseisen SAN-nimityksen osalta sallittuja vapaaehtoisia tietoja.

6. Jokaisen pakkauksen varmistamismenetelmää koskevan tekstin muutokset

KUVAUS:

Tuote-eritelmässä vahvistettiin neljä varmistamisjärjestelmää, jolla jokainen SAN-viinin pakkaus on varmistettava. Tekstin sanamuotoa muutetaan niin, että se jätetään avoimeksi muille vaihtoehdoille, jotka SAN-nimityksestä vastaava hallintoelin mahdollisesti hyväksyy.

Muutos koskee tuote-eritelmän 8.5 kohtaa ja yhtenäisen asiakirjan 9 kohtaa.

Muutos on vakiomuutos, koska se ei liity mihinkään delegoidun asetuksen (EU) 2019/33 14 artiklan 1 kohdassa määriteltyyn tapaukseen.

PERUSTELU:

Takuusinetti otettiin käyttöön kertakäyttöisenä tunnistusmenetelmänä vuonna 2019. Sen seurauksena takuusinetin kanssa vaihtoehtoiset valvontajärjestelmät on päätetty muuttaa yleisemmäksi vaihtoehdoksi, jolla voidaan vastata tulevaisuudessa ilmeneviin tarpeisiin.

YHTENÄINEN ASIAKIRJA

1. Nimi/nimet

Costers del Segre

2. Maantieteellisen merkinnän tyyppi

SAN – suojattu alkuperänimitys

3. Rypäletuotteiden luokat

1. Viini

3. Väkevä viini

5. Laatukuohuviini

8. Helmeilevä viini

4. Viini(en) kuvaus

1. VIINI – Valko- ja roseeviinit

LYHYT KIRJALLINEN KUVAUS

Valkoviinit:

Läpikuultava, kellertävä tai vihertävä sävy; joskus myös oranssin tai ruskean vivahteita.

Viinien on oltava seuraavien vaihteluvälien ja arvojen mukaisia:

absorbanssi 420 nm:ssä vähintään 0,05 ja enintään 1,4, suurempi kuin absorbanssi 520 nm:ssä;

absorbanssi 520 nm:ssä enintään 0,4;

absorbanssi 620 nm:ssä enintään 0,1;

väri-intensiteetti vähintään 0,05 ja enintään 2;

sameus alle 30 NTU;

hedelmien ja/tai vihannesten, kukkien ja mausteiden lajikearomeja ja mahdollisia tertiäärisiä aromeja, ei vikoja;

tasapainoinen maku ja suutuntuma, vailla vikoja, pitkä yli viisi sekuntia kestävä jälkimaku.

Roseeviinit:

Läpikuultavia, värivivahteiltaan vaaleanpunertavia, punertavia ja/tai sinertäviä. Viinien on oltava seuraavien vaihteluvälien ja arvojen mukaisia:

absorbanssi 420 nm:ssä vähintään 0,1 ja enintään 2,5;

absorbanssi 520 nm:ssä vähintään 0,1 ja enintään 3;

väri-intensiteetti vähintään 0,1 ja enintään 5,7;

sameus alle 30 NTU;

hedelmien ja/tai vihannesten, kukkien ja mausteiden lajikearomeja ja mahdollisia tertiäärisiä aromeja, ei vikoja;

tasapainoinen maku ja suutuntuma, vailla vikoja, pitkä yli viisi sekuntia kestävä jälkimaku.

crianza-viineissä sallittu haihtuvien happojen enimmäispitoisuus on 15 meq/l;

rikkidioksidin enimmäispitoisuus 250 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,5 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10 Kokonaisrikkidioksidipitoisuus enintään (mg/l) 200

2. VIINI – Punaviinit

LYHYT KIRJALLINEN KUVAUS

Läpikuultavia; värivivahteet vaihtelevat punaisesta ja/tai violetista ruskeaan ja tiilenväriseen crianza-viinien tapauksessa. Viinien on oltava seuraavien vaihteluvälien ja arvojen mukaisia:

absorbanssi 420 nm:ssä vähintään 0,1;

absorbanssi 520 nm:ssä vähintään 0,1;

väri-intensiteetti vähintään 3;

sameus alle 80 NTU;

hedelmien ja/tai vihannesten, kukkien ja mausteiden lajikearomeja, mahdollisesti tertiaarisia aromeja, ei vikoja;

tasapainoinen maku ja suutuntuma, vailla vikoja, pitkä yli viisi sekuntia kestävä jälkimaku;

crianza-viineissä haihtuvien happojen enimmäispitoisuutta voidaan nostaa 1 meq/l jokaista alkoholiprosenttia kohden, joka ylittää 11 tilavuusprosenttia, ja jokaista kypsytysvuotta kohden, mutta se voi olla enintään 20 meq/l;

rikkidioksidin enimmäispitoisuus 200 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Kokonaishappopitoisuus vähintään 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,33 Kokonaisrikkidioksidipitoisuus enintään (mg/l) 150

3. VÄKEVÄ VIINI

LYHYT KIRJALLINEN KUVAUS

Vaaleista lajikkeista valmistetun viinin sävy on kellertävä ja/tai vihertävä, joskus oranssiin tai syvään kullankeltaiseen taittuva. Punaisista lajikkeista valmistetun viinin sävyt vaihtelevat punaisesta ja/tai violetista mahdollisesti oranssiin, ruskeaan tai kupariin. Viinien on oltava seuraavien vaihteluvälien ja arvojen mukaisia:

absorbanssi 420 nm:ssä vähintään 0,1 ja enintään 20;

absorbanssi 520 nm:ssä vähintään 0,1 ja enintään 20;

absorbanssi 620 nm:n kohdalla on 0,1 tai yhtä suuri ja enintään 10;

väri-intensiteetti enintään 50;

sameus alle 80 NTU;

hedelmien ja/tai vihannesten, kukkien ja mausteiden lajikearomeja, mahdollisesti tertiaarisia aromeja, ei vikoja;

tasapainoinen maku ja suutuntuma, ei vikoja;

rikkidioksidin enimmäispitoisuus 200 mg/l, jos sokeripitoisuus on ≥ 5 g/l.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 15 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/l) 150

4. LAATUKUOHUVIINI

LYHYT KIRJALLINEN KUVAUS

Läpikuultava, kellertävä ja/tai vihertävä sävy; toisinaan oranssin tai syvän kullankeltaisia häivähdyksiä. Pitkään säilyvät kuplat ovat ketjumaisissa muodostelmissa. Viinien on oltava seuraavien vaihteluvälien ja arvojen mukaisia:

absorbanssi 420 nm:ssä vähintään 0,05 ja enintään 1,4;

absorbanssi 520 nm:ssä enintään 2;

absorbanssi 620 nm:ssä enintään 1;

väri-intensiteetti vähintään 0,05 ja enintään 2;

sameus alle 30 NTU;

tuoreiden hedelmien ja/tai vihannesten ja/tai kukkien aromi, joskus tertiaarisia aromeja, jotka johtuvat kypsytyksestä pullossa ei vikoja;

tasapainoinen maku ja suutuntuma, vailla vikoja, pitkä yli viisi sekuntia kestävä jälkimaku.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10,8 Kokonaishappopitoisuus vähintään 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (mg/l) 185

5. HELMEILEVÄ VIINI

LYHYT KIRJALLINEN KUVAUS

Hiilidioksidi näkyy kuplina, ilman vaahtoa. Väri vastaa edeltävissä kohdissa kunkin viinityypin (valko-, puna- ja roseeviini) osalta kuvattua absorbanssialuetta.

Hedelmien ja/tai kukkien lajikearomeja, ei vikoja.

Hiilidioksidi tuntuu kitalaessa, maku ja suutuntuma ovat tasapainoisia, ei vikoja; pitkä jälkimaku kestää yli viisi sekuntia.

Rikkidioksidipitoisuus vastaa valko-, rosee- ja punaviinien vastaavaa pitoisuutta.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Kokonaishappopitoisuus vähintään 3,5 milliekvivalenttia/litra Haihtuvien happojen pitoisuus enintään (milliekvivalenttia/litra) 10 Kokonaisrikkidioksidipitoisuus enintään (mg/l)

5. Viininvalmistusmenetelmät

5.1. Erityiset viininvalmistusmenetelmät

1. Erityinen viininvalmistusmenetelmä

Rypälemehun tai viinin uuttamiseen ja kuorista erottamiseen käytetään asianmukaista painetta siten, että jokaisesta 100 kilogrammasta rypäleitä saadaan enintään 75 litraa viiniä.

5.2. Enimmäistuotokset

1.

16 000 kg rypäleitä/ha

2.

120 hl/ha

6. Rajattu maantieteellinen alue

SAN-nimityksen ”Costers del Segre” maantieteellinen alue muodostuu seitsemästä osa-alueesta:

Artesa de Segren osa-alue, joka koostuu seuraavista kunnista:

— Algerri

— Alòs de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— Montclarin piiri Agramuntin kunnassa

— Cubells: maarekisteripalstat 5 (lohkot 399, 400, 401 ja 402) ja 7 (lohko 90)

— Os de Balaguer

— Vilanova de Meià

— La Sentiu de Sió.

Urgellin osa-alue, joka koostuu seuraavista kunnista:

— Penelles

— Preixens

— Ivars d’Urgell: maapalstat 2 (lohko 7), 3 (lohko 75), 4 (lohko 25) ja 13 (lohko 93).

Garriguesin osa-alue, joka koostuu seuraavista kunnista:

— Albi

— Arbeca

— Bellaguardia

— Cervià de les Garrigues

— L’Espluga Calba

— Fulleda

— La Floresta

— La Pobla de Cérvoles

— Els Omellons

— Tarrés

— Vinaixa

— El Vilosell

— Juneda: maapalstat 5 (lohko 487), 12 (lohkot 14, 15, 16, 33, 34 ja 37) ja 13 (lohkot 3, 4 ja 5)

— Borges Blanques: maapalstat 9 (lohkot 30 ja 96), 21 (lohkot 114, 165 ja 167) ja 22 (lohkot 118, 119 ja 120)

— L’Albagés

— Juncosa: maapalstat 2 (lohkot 57, 66, 499 ja 9002) ja 6 (lohkot 317, 318, 319, 320 ja 597)

— Llardecans: maapalstat 1 (lohko 27) ja 3 (lohkot 97 ja 222).

Pallarsin osa-alue, joka koostuu seuraavista kunnista:

— Tremp (kunnan entiset rajat) sekä Gurb, Palau de Noguera, Puigcercós, Suterranya ja Vilamitjana (Trempin piirejä)

— Conca de Dalt: maapalstat 1 (lohkot 509 ja 556), 3 (lohkot 37, 190, 191, 219, 222, 226, 233, 248, 315 ja 318), 12 (lohkot 146, 151, 161, 163 ja 175), 13 (lohkot 17, 93, 127 ja 204) ja 17 (lohko 212)

— Cellersin ja Guàrdia de Trempin liitetyt piirit Castell de Murin kunnassa

— Sant Cristòfol de la Vallin, Sant Martí de Barcedanan ja Sant Miquel de la Vallin liitetyt piirit Gavet de la Concan kunnassa

— Conquesin, Figuerola d’Orcaun, Orcau-Bastursin ja Sant Romà d’Abellan liitetyt piirit Isona i Conca Dellàn kunnassa

— La Pobla de Segur: maapalstat 4 (lohkot 24, 25, 26, 29, 42, 43, 45, 46, 49, 50 ja 65)

— Llimiana: maapalstat 1, 2, 3, 4, 5 ja 6

— Rialp: maapalstat 3 (lohkot 17, 28, 29, 37, 300 ja 301)

— Salàs de Pallars

— Talarn: maapalstat 3, 4, 5 ja 6

— Sort: maapalstat 3 (lohkot 201, 202, 203, 220, 223, 225, 325 ja 330) ja 2 (lohkot 273 ja 276).

Raimatin osa-alue, joka koostuu seuraavista kunnista:

— Raimatin alue Lleidan kunnassa

— Almacelles: maapalstat 1 (lohkot 162 ja 181) ja 2 (lohko 143).

Segriàn osa-alue, joka koostuu seuraavista kunnista:

— Alcarràs: maapalstat 6 (lohkot 9017, 9022 ja 9005) ja 15 (lohkot 3, 57, 9001, 9003, 9004, 9007 ja 2027)

— Alfarràs

— Almacelles: maapalsta 5 (lohkot 25, 180, 181, 193, 196 ja 280)

— Almenar

— Gimenells i Pla de la Font

— Lleida: maapalstat 1, 2, 7 (lohkot 230, 231, 232, 307, 309, 310 ja 311) ja 8 (lohko 337)

— Torrefarrera: maapalstat 11 (lohkot 6, 7, 8 ja 9005) ja 12 (lohko 9006).

Valls del Riu Corbin osa-alue, joka koostuu seuraavista kunnista:

— L’Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornés de Segarra

— Nalec

— Omells de Na Gaia

— Preixana

— Sant Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— Vilagrassa: maapalstat 4 (lohko 92) ja 6 (lohkot 42, 43, 44, 45, 46, 47 ja 48).

Mitään SAN-nimityksen ”Costers del Segre” maantieteellisen alueen muodostavista lohkoista ei jätetä pois asiaa koskevan voimassa olevan paikallislainsäädännön mukaisia kaavamuutoksia, pakkolunastuksia tai kuntarajojen muutoksia tehtäessä.

7. Pääasialliset viininvalmistuksessa käytettävät rypälelajikkeet

AGUDELO – CHENIN BLANC

ALARIJE - SUBIRANT PARENT

ALBARIÑO

CABERNET FRANC

CABERNET SAUVIGNON

CHARDONNAY

GARNACHA BLANCA

GARNACHA PELUDA

GARNACHA TINTA

GARNACHA TINTORERA

GEWÜRZTRAMINER

GODELLO

GONFAUS

MACABEO – VIURA

MALBEC

MAZUELA – SAMSÓ

MERLOT

MONASTRELL

MOSCATEL DE ALEJANDRÍA

MOSCATEL DE GRANO MENUDO

PARELLADA

PETIT VERDOT

PINOT NOIR

RIESLING

SAUVIGNON BLANC

SUMOLL TINTO

SYRAH

TEMPRANILLO - ULL DE LLEBRE

TREPAT

VERDEJO

VIOGNIER

XARELLO

8. Yhteyden/yhteyksien kuvaus

8.1. Viini

SAN-nimityksen ”Costers del Segre” erityisiä ja tarkasti määriteltyjä ominaisuuksia ovat muun muassa maantieteellinen sijainti sekä etäisyys Välimerestä ja Pyreneiden vuoristosta. Alueella vallitsevalle mannerilmastolle ovat ominaisia lämpötilan suuret kausittaiset ja vuorokautiset vaihtelut. Kasvukaudet ovat alueelle ominaisia, samoin niiden tuloksena syntyvät sadot.

Alueen luontaiset tekijät mahdollistavat perinteisten lajikkeiden säilyttämisen ja muiden kuin kotoperäisten lajikkeiden – joita on ryhdytty viljelemään viinikirvan tulon jälkeen – onnistuneen viljelyn. Rypälelajikkeiden kirjo onkin hyvin suuri, mikä tarkoittaa sitä, että tuotteiden lajikekoostumukset voivat olla hyvinkin monipuolisia.

Inhimillisten tekijöiden osalta voidaan todeta, että alueella on perinteisesti harjoitettu viininviljelyä, mistä on osoituksena vanhoja asiakirjoja ja fyysisiä rakenteita. Lisäksi on pyritty kehittämään uutta uraauurtavaa tekniikkaa.

Kypsymisen aikaan yölämpötilat ovat poikkeuksellisen alhaisia, yleensä noin 15 °C koko kypsymiskauden ajan. Kypsymiskauden lopulla lämpötilat painuvat 2–10 °C:seen. Tämä koskee koko SAN-nimityksen ”Costers del Segre” tuotantoalueetta. Tällaisten lämpötilojen tuloksena saadaan viinejä, joiden happopitoisuus on korkea ja joiden maku on voimakas ja erottuu muilla alueilla tuotetuista viineistä. Valkoviinien primaariaromit ovat hedelmäisten tuoksujen kyllästämiä, kun viini on peräisin osa-alueilta, joilla rinteet ovat loivia, ja kukkaisia, kun viini on peräisin osa-alueilta, joilla rinteet ovat jyrkempiä. Punaviineissä luontainen vaikutus näkyy todellisessa alkoholipitoisuudessa sekä tuoksuissa ja mauissa. Kaikki näiden tekijöiden ansiosta viineille ominainen, viileiden yölämpötilojen aikaansaama laatu säilyy. Muilla alueilla on mahdotonta tuottaa viinejä, joilla olisi tällaiset ominaisuudet.

8.2. Laatukuohuviini

Kuohuviiniä on viime vuosisadan alusta alkaen valmistettu perinteisin menetelmin tietyissä viininvalmistamoissa.

Kuohuviinien valmistuksessa käytettyjen valkoviinien primaariaromit ovat hedelmäisten tuoksujen kyllästämiä, kun viini on peräisin osa-alueilta, joilla rinteet ovat loivia, ja kukkaisia, kun viini on peräisin osa-alueilta, joilla rinteet ovat jyrkempiä.

Kypsymiskaudella lämpötilojen vuorokausivaihtelu on voimakasta. Tämän vuoksi viineissä on selvästi erottuvia ominaisuuksia: happopitoisuus on korkea ja aromit voimakkaan kukkaisia. Nämä tekijät yhdessä inhimillisen tekijän – eli perinteisten tuotantomenetelmien keskeytyksettömän käytön – ja luontoon liittyvän tekijän – eli alkuperäislajikkeiden säilyttämisen ja ulkomaisten lajikkeiden mukauttamisen – kanssa tuottavat tälle SAN-nimitykselle ominaisia laatukuohuviinejä.

8.3. Väkevä viini

SAN-nimityksen ”Costers del Segre” väkevien viinien tuotantoa leimaa se, että syksyn päivälämpötilat ovat melko korkeita ja sademäärät vähäisiä. Tämä vaikuttaa siihen, että sadonkorjuuta voidaan viivyttää, ja sen ansiosta rypälesato on erittäin sokeripitoinen. Koska ilmasto-olot ovat hyvin erityiset, perinteenä on ollut tuottaa väkeviä viinejä osittain kuivuneista, myöhään korjatuista rypäleistä. Näissä viineissä käytettävät lajikkeet voidaan maaperätyypin ansiosta korjata parhaissa mahdollisissa olosuhteissa ilman ylikypsymistä.

8.4. Helmeilevä viini

SAN-nimityksen ”Costers del Segre” helmeilevien viinien korkea happopitoisuus ja voimakkaat kukkaisaromit johtuvat huomattavista lämpötilanvaihteluista rypäleiden kypsymiskaudella: vaihtelu voi usein olla jopa yli 15 °C.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

SAN-nimityksen ”Costers del Segre” -tuotteiden pakkauksissa on käytettävä kertakäyttöistä tunnistusmenetelmää, joka voi olla joko takuusinetti tai SAN-nimityksestä vastaavan hallintoelimen päättämä valvontajärjestelmä. Molemmissa järjestelmissä jäljitettävyys on taattava nimityksestä vastaavan hallintoelimen vahvistaman menettelyn avulla.

Linkki tuote-eritelmään

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Costers-del-Segre-2020-control-canvis-AM04.pdf

(1) EUVL L 9, 11.1.2019, s. 2.